CELEX: 32019D1768
Language: da
Date: 2019-10-23 00:00:00
Title: Kommissionens Gennemførelsesafgørelse (EU) 2019/1768 af 23. oktober 2019 om ændring af bilag I til beslutning 2006/168/EF for så vidt angår opførelse af Det Forenede Kongerige Storbritannien og Nordirland og visse af dets kronbesiddelser på listen over tredjelande, som er godkendt med hensyn til indførsel til Den Europæiske Union af kvægembryoner (meddelt under nummer C(2019) 7636) (EØS-relevant tekst)

24.10.2019   
               
               
                  DA
               
               
                  Den Europæiske Unions Tidende
               
               
                  L 270/100
               
            
         KOMMISSIONENS GENNEMFØRELSESAFGØRELSE (EU) 2019/1768
         af 23. oktober 2019
         om ændring af bilag I til beslutning 2006/168/EF for så vidt angår opførelse af Det Forenede Kongerige Storbritannien og Nordirland og visse af dets kronbesiddelser på listen over tredjelande, som er godkendt med hensyn til indførsel til Den Europæiske Union af kvægembryoner
         (meddelt under nummer C(2019) 7636)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 89/556/EØF af 25. september 1989 om fastsættelse af veterinærpolitimæssige betingelser i forbindelse med handel inden for Fællesskabet med embryoner af tamkvæg samt med indførsel heraf fra tredjelande (1), særlig artikel 7, stk. 1, og artikel 9, stk. 1, litra b), og
         ud fra følgende betragtninger:
         
                     (1)
                  
                  
                     Den 29. marts 2017 meddelte Det Forenede Kongerige sin beslutning om at udtræde af Unionen i henhold til artikel 50 i traktaten om Den Europæiske Union (TEU). Den 11. april 2019 vedtog Det Europæiske Råd afgørelse (EU) 2019/584 (2), som efter aftale med Det Forenede Kongerige forlænger perioden i henhold til artikel 50, stk. 3, i TEU. I overensstemmelse med nævnte afgørelse er den periode, der er fastsat i artikel 50, stk. 3, i TEU, blevet forlænget indtil den 31. oktober 2019. EU-retten ophører derfor med at finde anvendelse på og i Det Forenede Kongerige fra den 1. november 2019 (»udtrædelsesdatoen«).
                  
               
                     (2)
                  
                  
                     Bilag I til Kommissionens beslutning 2006/168/EF (3) indeholder en liste over tredjelande, hvorfra medlemsstaterne tillader import af kvægembryoner.
                  
               
                     (3)
                  
                  
                     Det Forenede Kongerige Storbritannien og Nordirland har fremsat de nødvendige garantier for, at landet og visse af dets kronbesiddelser kan opfylde betingelserne i beslutning 2006/168/EF for indførsel til Unionen af sendinger af kvægembryoner fra udtrædelsesdatoen ved fortsat at overholde EU-lovgivningen i en indledende periode på mindst 9 måneder.
                  
               
                     (4)
                  
                  
                     I betragtning af de særlige garantier fra Det Forenede Kongerige Storbritannien og Nordirland og for at undgå unødige forstyrrelser af handelen efter udtrædelsesdatoen bør Det Forenede Kongerige Storbritannien og Nordirland og visse af dets kronbesiddelser derfor opføres på listen over tredjelande i bilag I til beslutning 2006/168/EF, hvorfra det er tilladt at indføre sendinger af kvægembryoner til Unionen.
                  
               
                     (5)
                  
                  
                     Bilag I til beslutning 2006/168/EF bør derfor ændres.
                  
               
                     (6)
                  
                  
                     Nærværende afgørelse bør anvendes fra den 1. november 2019, medmindre EU-retten fortsat finder anvendelse på og i Det Forenede Kongerige Storbritannien og Nordirland på den dato.
                  
               
                     (7)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            Bilag I til beslutning 2006/168/EF ændres som angivet i bilaget til nærværende afgørelse.
         
         
            Artikel 2
            Denne afgørelse anvendes fra den 1. november 2019.
            Den anvendes dog ikke, hvis EU-retten fortsat finder anvendelse på og i Det Forenede Kongerige Storbritannien og Nordirland på nævnte dato.
         
         
            Artikel 3
            Denne afgørelse er rettet til medlemsstaterne.
         
         
            Udfærdiget i Bruxelles, den 23. oktober 2019.
            
               
                  På Kommissionens vegne
               
               Vytenis ANDRIUKAITIS
               
                  Medlem af Kommissionen
               
            
         
         
            (1)  EFT L 302 af 19.10.1989, s. 1.
         
            (2)  Det Europæiske Råds afgørelse (EU) 2019/584 truffet efter aftale med Det Forenede Kongerige af 11. april 2019 om forlængelse af fristen i henhold til artikel 50, stk. 3, i TEU (EUT L 101 af 11.4.2019, s. 1).
         
            (3)  Kommissionens beslutning 2006/168/EF af 4. januar 2006 om fastsættelse af krav vedrørende dyresundhed og udstedelse af veterinærcertifikat ved import af kvægembryoner til Fællesskabet og om ophævelse af beslutning 2005/217/EF (EUT L 57 af 28.2.2006, s. 19).
      
      
         
            BILAG
            I tabellen i bilag I til beslutning 2006/168/EF foretages følgende ændringer:
            
                        a)
                     
                     
                        Efter oplysningerne om Schweiz indsættes følgende række:
                        
                                    »GB
                                 
                                 
                                    Det Forenede Kongerige Storbritannien og Nordirland
                                 
                                 
                                    BILAG II
                                 
                                 
                                    BILAG III
                                 
                                 
                                    BILAG IV«
                                 
                              
                  
                        b)
                     
                     
                        Efter oplysningerne om Israel indsættes følgende række:
                        
                                    »JE
                                 
                                 
                                    Jersey
                                 
                                 
                                    BILAG II
                                 
                                 
                                    BILAG III
                                 
                                 
                                    BILAG IV«